《和大著何后部》
宋代·程公许

忆昔岁云暮，言趋君子堂。
昕班偶同归，三度金节凉。
木天并英游，东壁分余光。
日者对宸扆，直声动岩廊。
岂不志归田，胡遽喧巧簧。
别久花竹秀，山积书传香。
时无尘外交，若许令支郎。
愿言从之游，珪璧保闻望。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。